text: Koldings skraldemænd er klar til skrald igen
  08 marts 2016 kl. 16.25
  Fra i morgen, onsdag d. 9 marts, vil der igen blive samlet affald ind i Kolding Kommune 
  Meldgaard Miljø A/S samler igen affald fra Koldings gader i morgen, onsdag d.9 marts. Det skriver kommunikationschef i Kolding Kommune, Lars Svoger, i en pressemeddelse.
  Skraldemændene valgte ellers at nedlægge arbejdet mandag den 7. marts grundet overenskomststridigheder.  Men nu er det slut med fyldte skraldespande.
  De borgere, der ikke fik samlet affald mandag og tirsdag, skal stille affaldet frem. Så bliver det hentet i løbet af ugen, og i pressemeddelsen bliver det garanteret, at alle har fået hentet deres affald senest lørdag.
  